אהבת חסד/ נעמי רוזנשטיין/ קו למען אמהות
יום שישי קצר של חורף, את עם כפפות, ממהרת, דפיקות בדלת. הבת של השכנים מבקשת את הצדקה השבועית. את לא מתעלמת, מורידה את הכפפות, מנגבת, מאירה פנים, מחפשת שקל, מפעילה את כל בני הבית ומגישה בחיוך את המטבע לילדה, היא מאושרת ומלאת חשיבות עוברת לדלת הבאה. 
לפני שאת סוגרת את הדלת רוצי אליה ותגידי לה: תודה! כי זו לא הילדה, זה רבש"ע בכבודו ובעצמו בא עכשיו לבית שלכם, כדי להגיד לך: ביתי אני אוהב אותך ולכן הרגע הזה קרה, ולכן כינסתי אלייך לדלת במיוחד קופת צדקה ובת שכנים וכפפות לטקס ושקל בשבילך! אם פגשת חסד תדעי: יש פה עכשיו גילוי מיוחד של אהבת ה' אלייך בלי מליצה! 
כך כותב בזוה"ק חלק א' פרשת וירא: " שנינו, בשעה שהקב"ה אוהב את האדם הוא שולח לו דורון, ומיהו? העני, כדי לזכות בו" וכך מברר לנו יסוד עצום ומחדש, שבכל פעם שמזדמנת לאדם מצוות חסד זה סימן לגילוי אהבת ה' אליו! ה' שולח בהשגחה פרטית חסד אל האדם שנשא חן מלפני ה'
ממשיך הזוה"ק: "בנ"א שזוכה בצדקה בשעה שדין שרוי בעולם, הקב"ה זוכר לו את אותה צדקה שעשה, משום שבכל שעה שזוכה בנ"א, כך נכתב עליו למעלה, ואפילו בשעה שדין שורה עליו או הוא וילדיו, הקב"ה זוכר לו את אותו הטוב שעשה וזכה עם בנ"א".
החסד הוא גילוי אהבת ה' והשגחתו הפרטית והוא מגן ומליץ על האדם.
סביבינו מסתובבים אלפי חסדים והם נמצאים באלפים! אחד מבני הבית שמגיבים כלפיו לפנים משורת הדין, פעם זו ידידה שמבקשת מתכון, או שכפול, רעיון או עצה, מלא רגעים יומיומיים שהם התגלות של הקב"ה אלינו, הדורון= העני.
הגמרא בבא בתרא: מספרת על גוי רשע שהקניט את רבי עקיבא ושאלו- אם אלוקיכם כ"כ אוהב את העניים, למה הוא לא מפרנס אותם באופן ישיר? בשביל מה הסיבוב? כ"כ הרבה ציווים בתורה עשה ולא תעשה...
הספר החינוך מצוות הלוואה לעני מצוה ס"ו עונה ברוח שענה רבי עקיבא: יש לקב"ה לספק לעני כל מחסורו! אלא שמחסדו ברוך הוא נעשינו שלוחים לו לזכותינו!
כל מצוות נתינה, ואהבת- נבראה בשביל הנותן
ה' ברא עולם מופלא עם נופים ויסודות, מערכות פלאיות! ובכל זאת הוא מלא את העולם עם נזקקים וברא מערכת מובנה של חוקים עם נתינה ונטילה וכל אחד מאיתנו הוא גם נזקק וגם נותן.
אדם מורכב משני החלקים: אדמה ואדמה לעליון. 
מלש' אדמה- החלק החומרי: הנזקק, שמחובר לאדמה צריך בית צריך בגד, אוכל יחס כבוד עזרה פיזית ונפשית... היצורים הכי נזקקים בבריאה כל החיים...
כשיהודי נותן לשני, ברגע הנתינה הוא פועל מתוך החלק האלוקי שלו, של אדמה לעליון- כשהוא נותן הוא מתגדל ומתפשט על החלק החומרי שבו.
בכל פעולת נתינה אנו מתחברים אל רבש"ע ואל החלק האלוקי שלנו
המהר"ל מתאר מה קורה לנפשו של הנותן- הנשמה היא כמו נחל קטן שמחובר לנהר גדול וכשהנחל הקטן נותן מימיו באופן טבעי ממקום החיבור נובע עוד ועוד שפע לנחל הקטן
הרב עזריאל טאובר בפרקי מחשבה פרק ג': נמצא איפוא שאדם ניצב בכל עת על פרשת דרכים בכל רגע ורגע מימי חייו ועליו להחליט בבחירה החופשית האם ללכת אחר רצונות הנפש הבהמית המעוניינת וחפצה במשך 24 שעות לקבל ולקחת או להחליט להיות דבוק בנפש האלוקית שכל מהותה הוא לתת ולהעניק ככל שמעשיו הטובים של האדם עולים לו בקושי רב יותר והוא נאלץ לוותר על יותר ויותר מנעמים, הוא נפרד יותר מהחלק הבהמי שבו ומידת הנתינה המבטאת את צלם האלוקים שבו- מתחזקת.
בעמ"י יש שפע כביר של נתינה שנובעת מהנשמות הקדושות של עמ"י איזה חלק אלוק שרוצה לתת נמצא אצלינו! והלכת בדרכיו- מה הוא חנון אף אתה חנון!
כמה חסד יש בכל בית ובית אצל כל אמא שקמה בלילה לילדים שלה, שמעבירה אחה"צ חורפי בין קירות הבית, בכל בניין, במשפחה, בין אחיות וגיסות
פילנתרופים גויים גם הם מקדישים מכספם עבור כל מיני מטרות הומניות נעלות, אבל מקור הנתינה שלהם הוא מתובנה והגיון, לא ממקום שממנו יהודי נותן- מעוצם הנשמה האלוקית שאנחנו נדבקים למקור הטוב שמרעיף טוב בעולם וחסד על ברואיו, גשם, כוחות, בריאות, צמחיה, מערכות טבע מופלאות. וממקור זה גם יהודי משפיע.
המדרש: א"א היה נותן לכל אורח ונותן לו יותר ממה שהיה רגיל. זה מה שא"א עשה יורד לקטנות ובודק את התפריט של כל אורח?
האם היה עולה בדעתינו לבחון את מ"ר כנותן התורה- בצאן? שרודף אחר גדיים?
אצל הקב"ה מעשה החסד גם לבעל חי- הוא המבחן!
המדרש בשמות רבא: מ"ר אמר לגדי "לו הייתי יודע שרץ אתה מפני הצמא עייף אתה,הרכיבו על כתפו..."
גדולי האומה נבחנו בדברים שלא דורשים חכמה והשגות מצד אחד ומצד שני הם היו מעשי חסד מופרזים!!
רבקה בת 3 היתה צריכה להשקות 10 גמלים כשאליעזר החזק והגיבור נמצא שם? האם המבחן הוגן?
המעשים האלו לא היו בחינם ומלמדים אותנו עיקרון עמוק במידת החסד- נובעת מזה שאנו דומים לקב"ה והיא מגדלת את האדם והשמה גדלה ומתעצמת בעקבות החסד והופכת להיות כלי לשאר הרוחניות, ולכן דווקא מעשי חסד כביכול מופרזים הפכה את נשמתם לכלי מושלם לשפע רוחני שעבר דרכם לדורות הבאים
עמון ומואב שלא קדמו אותנו בלחם ומים לא יכולים לבוא בקהל ה' לא כנקמה, אלא כי הם לא יכולים להיות כלי לקלוט רוחניות אין שם את הנחל הקטן שהנהר הגדול יוכל להתחבר אליו
נתינה של יהודי היא מהחלק אלוק שבו! והיא לא מכוונת רק אל חלשים ומסכנים, היא מעצם הנשמה לכל מי שנמצא בסביבה! וכשיודעים שברגע הנתינה הקב"ה שופך עלי שפע רוחני שהוא רק חיכה להזדמנות לתת, אז קל לתת בנפש חפצה בלי לחכות לתמורה או לספר ולספור האם אמרו תודה או קבלנו מספיק חזרה
האדמו"ר מסלונים אמר שהדרך להיות אנשים גדולים עוברת דרך אהבת חינם, נתינה, כבוד ויקר לזולת.
כשהמשחק של השכנים נופל למרפסת שלנו- זו מתנה משמים שנפלה עלינו, מתנה אישית ממנו יתברך  "פתחי לי אחותי רעיתי", כדי שיהיה לך למלאך מליץ, כדי שיהיה בך דמות יוצרך, כדי להשפיע על נשמתך שפע קדושה חדש לגדל אותך לאישיות גדולה
יותר משבעל הבית עושה עם העני העני עושה עם בעל בית.
אישה נותנת היא כמו שמש, ממטרה, כל מי שמתקרב נרטב, לא רק חלשים רחוקים וחסכנים
הטוב הזה מזכה אותנו להיות אנשי אהבת חינם, תענוג להיות אנשי חסד ולהתרחק מהחלק הגשמי והצריך.
צופיה מספרת על המתנדבות שבאו לשמור על אחותה ה"תסמונת דאון" כמה חסד והצלה זה עשה איתם! יכלו לנוח, להכין שבת, לעשות קניות...
יהודית מספרת שנפצעה מפיגוע והיתה כמה חודשים בבית חולים: אנשים חשבו מה ישמח אותה, ספר מעניין, מפה ופרחים על השולחן של בית החולים לכבוד שבת... וכן, היא למדה שגם במצב של כביכול קבלה וקבלה היא יכולה גם להיות קצת מהצד הנותן!
הרבנית ברוכלה פרל ממאה שערים מספרת שעוסקת הרבה בחסד ותמיד כשעושה מסיבה למשפחה- רק אם מישהו נזקק מגיע, היא יודעת שזה לשם שמים... ותמיד כשמישהו בא לאכול- הוא מקבל! ופעם אחת, דפקה אחת מהנשים האלו, הרבנית הייתה עייפה מאד מאד וילדיה אמרו לה אמא אל תפתחי עכשיו את עייפה, ענתה: "אני לא עושה להם טובה שאני מכניסה אותם הם עושים לי טובה שהם באים!"
וכשהיא רצתה באמת להכנס למיטה היא גילתה שם נחש ענק!! על המיטה שלה! כמו הבת של רבי עקיבא שבזכות המנה שנתנה לעני היא ניצלה מהנחש!






